ගම්පෙරළිය නිෂ්පාදන කාලය නොයෙකුත් විසිතුරු මතකවලින් යුතු බව හෙන්රි පවසා ඇත. රූගත කිරීම් සඳහා සියලු ප්‍රධාන නළු නිළියෝ නතර වී සිටියේ මහ කප්පින වලව්වේය. පුණ්‍යා සහ ඇගේ පියා ද එහිම නතර වී සිටියහ. රෑ කෑමෙන් පසු ලෙස්ටර්, සුමිත්‍රා, විලී බ්ලේක් ඇතුළු හෙන්රි, පුණ්‍යා, තිස්ස අබේසේකර සාලය මැද විශාල රවුම් මේසය වටා වාඩි වී නොයෙකුත් වල්පල් දෙඩීමෙන් සතුටු වූහ. සිංහල සිනමාවේ මුල්ම යුගයේ ඉතා රසවත් සිද්ධි සමුදායක් ලෙස්ටර් හා විලී දැන සිටි බව කියන හෙන්රි දිනපතාම වාගේ ඔවුන් අලුත් අලුත් කතා ඇඳබාන විට මාර්ටින් වික්‍රමසිංහ සූරීන්ගේ බේගල් මාමා කියූ කතා මෙන් නොව මේවා නම් සත්‍ය කතාම වූවාට සැකයක් නැතැයි පැවසුවේය.
ගම්පෙරළිය නිෂ්පාදන කාලය නොයෙකුත් විසිතුරු මතකවලින් යුක්ත බව පැවසුවේ කව්ද?
හෙන්රි